IS- SIBT FILGĦAXIJA JIBDA T- TNEJN FILGĦODU U JISPIĊĊA L- ĦADD BILLEJL 'Il tqajt ' miegħu snin ilu , f' nofs ta' lejl meta kulħadd kien rieqed mhux fil- prime time . Minn dakinhar bqajt nimmeravilja ruħi bil- maġija li rnexxielu joħloq , ħafna drabi mix- xejn . Artist fil- veru sens tal- kelma , wieħed minn dawk li weldet il- Polonja , il- pajjiż ta' l- irmied u tad- djamanti . Dak inhar li 'l tqajt ' miegħu , rajtu jirrakkuntali l- istorja tal- ħajja doppja ta' Veronka . Snin wara l- ewwel laqgħa żort il- pjazza ċentrali ta' Krakovja u rġajt rajt frame frame ix- xena miġbuda f' dil- pjazza , meqjusa bħala l- ikbar pjazza medjevali fl- Ewropa . It- tliet kuluri li lagħab bihom - l- ikħal , l- abjad u l- aħmar - jibqgħu stampati fil- memorja wkoll . Iżda l- pellikola li daħlet 'il ġewwa l- aktar kienet dik li rreġistrat il- ħitan griżi ta' blokk appartamenti fil- belt ta' Varsavja . L- għaxar kmandamenti skond reġista taċ- ċinema li għajnejh riedu jiltaqgħu m' għajnejn l- ispettatur f' kull waqt , f' kull mument miġbud . Jekk xejn , dan il- ġgant għallimni li mqar f' kuċċarina mixħuta f' tazza vojta tista' tinstab il- poeżija , imqar fid- dahar imħatteb ta' xiħa miexja lejn skipp , imqar fil- weraq mejjet tal- ħarifa . Krzysztof Kieslowski miet bħal- lum għaxar snin . Bloggata oħra ta' imtellgħa iva immanuel , dawk l- għaxar kmandamenti ta' kiezlowski huma ta' l- għaġeb , speċjalment l- ewwel u l- ħames ( nixtieq nerġa' narahom għax insejt uħud minnhom ) . . . l- esperjenza ta' ħajti hija ferm aktar sinjura għax rajt ix- xogħolijiet ta' Kieslowski . nimmaġina li sa ċertu punt dan jgħodd għal kull minn jara mqar film wieħed minn tiegħu . Anki għalija d- Dekalogu huwa l- magnum opus ta' Kieslowski , anki jekk is- suċċess il- kbir tiegħu kisbu bil- films ' Franċiżi ' li ġew wara d- Dekalogu . Madankollu rrid inżid li għad ma kellix ix- xorti li nara d- dokumentarji tiegħu . Nittama li ma ndumx ma narahom . U Ton , bħalma kont għidt fi bloggata imgħoddija , flimkien ma' bċejjeċ oħra , iċ- ċinema ta' Kieslowski kienet kantuniera li ħajti daret magħha minflok baqgħet għaddejja dritt fuq l- istess bankina . Tweġiba għal kumment ta' Twanny fi bloggata oħra : Il- Kertejker ta' Pinter ma rajthiex u allura ma nistax nikkummenta fuqha . Naf sew lil Ġużi Gatt u allura nemmen li l- użu tal- kelma ' kertejker ' minflok bidillu jew purtinar għandu tifsira . Irrid inżid li għalkemm snin ilu ħdimt żewġ drammi ta' Pinter , u għalkemm nemmen li hu drammaturgu importanti ħafna fl- istorja tat- teatru , ix- xogħol tiegħu illum ma tantx għadu jappellali Ġużi Gatt l- istess wieħed li ppubblika Fuq il- Ponta ta' Lsieni , hux ? Jien u Nikol , ftit wara l- funeral ta' missieri , 1/5/2007